Нагадаем, 6 сакавіка падчас творчай сустрэчы з намінантамі на суісканне Дзяржаўнай прэміі Рэспублікі Беларусь у галіне літаратуры, мастацтва і архітэктуры 2016 года Прэзідэнт краіны адзначыў: неабходна больш актыўна папулярызаваць нацыянальныя дасягненні ў галіне культуры і мастацтва, у тым ліку ў сродках масавай інфармацыі. “У нас ёсць людзі, якія сапраўды заслугоўваюць і пашаны, і ўвагі, і матэрыяльнага заахвочвання, і падтрымкі“, — падкрэсліў Прэзідэнт.